**INFORMATII PRIVIND DEPUNEREA LUCRĂRII METODICO-ȘTIINȚIFICE**

Lucrarea metodico-științifică se depune într-un singur exemplar la secretariatul DPPD unde va fi înregistrată cu număr și dată.

Taxa de depunere a lucrării **metodico – stiintifice pentru gradul didactic I – este de 100 lei si se achită** la casieria Universitatii.

Depunerea lucrărilor metodico-ştiinţifice se face la instituţiile de învăţământ/centru de perfecţionare **până la data de 31 august a anului următor celui în care s-a susţinut colocviul de admitere,** în formă scrisă, legată tip carte, listată pe o pagina, doar față şi pe suport electronic, respectiv CD, format PDF. Ultima pagină a lucrării cuprinde ***declaraţia de autenticitate***, pe propria răspundere a candidatului, din care să rezulte că:

a) lucrarea a fost elaborată personal si aparţine în întregime candidatului;

b) nu au fost folosite alte surse decât cele menţionate în bibliografie;

c) nu au fost preluate texte, date sau elemente de grafică din alte lucrări sau din alte surse fără a fi citate si fără a fi precizată sursa preluării, inclusiv în cazul în care sursa o reprezintă alte lucrări ale candidatului;

d) lucrarea nu a mai fost folosită în alte contexte de examen sau de concurs.

Candidatul are obligaţia de a colabora cu profesorul coordonator pe toată durata elaborării lucrării, potrivit unui program stabilit de comun acord . În caz contrar, coordonatorul ştiinţific are dreptul de a nu oferi avizul scris pentru depunerea lucrării în termenul stabilit prin prezenta Metodologie.

* Pentru depunerea lucrării este necesar avizul scris al conducătorului ştiinţific.

Notă: Pentru candidaţii din serii anterioare, depunerea lucrărilor se va face în aceleaşi condiţii , mai sus menţionate, la care se va adăuga următoarele acte: aprobare ISJ care să permită înscrierea în serie curentă, copie după gradul didactic II, adeverinţă de la unitatea de învăţământ în care să se specifice vechimea la catedră (ce se calculează de la data obţinerii gradului didactic II, respectiv data de 1 septembrie a anului şcolar următor susţinerii examenului până la data de 31 august a anului şcolar în care se susţin inspecţia specială şi lucrarea metodico-ştiinţifică).

Tehnoredactare lucrării: Time New Roman, 12, A4 (printat pe o pagină, doar față), la un rând şi jumătate, setări pagina: sus, jos, dreapta 2,5 cm, stânga 3 cm)